Projektas

VALSTYBINIO SOCIALINIO DRAUDIMO FONDO VALDYBOS

PRIE SOCIALINĖS APSAUGOS IR DARBO MINISTERIJOS

DIREKTORIUS

ĮSAKYMAS

Dėl Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2010 m. birželio 4 d. įsakymo Nr. V-243 "Dėl duomenų apie apdraustuosius ir draudėjus pateikimo ir tikslinimo taisyklių, socialinio draudimo pranešimų/prašymo formų ir jų elektroninių duomenų struktūros aprašų patvirtinimo" pakeitimo

2015 m. rugpjūčio d. Nr. V-

Vilnius

1. P a k e i č i u Valstybinio socialinio draudimo fondo valdybos prie Socialinės

apsaugos ir darbo ministerijos (toliau – Fondo valdyba) direktoriaus 2010 m. birželio 4 d. įsakymą Nr. V-243 „Dėl Duomenų apie apdraustuosius ir draudėjus pateikimo ir tikslinimo taisyklių, socialinio draudimo pranešimų/prašymo formų ir jų elektroninių duomenų struktūros aprašų patvirtinimo“ (toliau – Įsakymas):

1.1. išdėstau nauja redakcija pridedamus:

1.1.1. 6-SD pranešimo apie draudėjo reorganizavimą formą (versija 03);

1.1.2. SAM pranešimo apie apdraustuosius už ataskaitinį laikotarpį formą (versija 05);

1.1.3. PT elektroninio prašymo dėl apdraustųjų valstybiniu socialiniu draudimu

duomenų tikslinimo formą (versija 08);

1.1.4. Elektroninio 6-SD pranešimo apie draudėjo reorganizavimą formos duomenų struktūros aprašą (versija 01);

1.1.5. Elektroninio SAM pranešimo apie apdraustuosius už ataskaitinį laikotarpį formos duomenų struktūros aprašą (versija 05);

1.1.6. Elektroninio PT prašymo dėl apdraustųjų valstybiniu socialiniu draudimu duomenų tikslinimo formos duomenų struktūros aprašą (versija 08);

1.2. Išdėstau Įsakymu patvirtintų Duomenų apie apdraustuosius ir draudėjus pateikimo ir

tikslinimo taisyklių (toliau – Taisyklės) 8 punktą taip:

„8. SD pranešimai teikiami siunčiant elektroninį dokumentą per Elektroninę draudėjų aptarnavimo sistemą, vadovaujantis Elektroninės draudėjų aptarnavimo sistemos naudojimo taisyklėmis, patvirtintomis Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2007 m. gruodžio 20 d. įsakymu Nr. V-665 „Dėl Elektroninės draudėjų aptarnavimo sistemos naudojimo taisyklių patvirtinimo“. Taip pateikti pranešimai (elektroninė FFData formato byla, kuri turi atitikti atitinkamo Elektroninio SD pranešimo formos duomenų struktūros apraše išdėstytus reikalavimus) turi būti pasirašyti saugiu elektroniniu parašu, sukurtu saugia parašo formavimo įranga ir patvirtintu galiojančiu kvalifikuotu sertifikatu.“;

1.3. pripažįstu netekusiu galios Taisyklių 9 punktą;

1.4. išdėstau Taisyklių 10 punktą taip:

„10. Valstybinio socialinio draudimo fondo valdybos Karinių ir joms prilygintų struktūrų skyriaus (toliau – Fondo valdybos Karinių ir joms prilygintų struktūrų skyrius) aptarnaujami draudėjai SD pranešimus šiam skyriui teikia šiais būdais:

10.1. įforminę juos kaip rašytinius (popieriuje spausdintus ir pasirašytus) dokumentus:

10.1.1. įteikdami tiesiogiai;

10.1.2. siųsdami registruota pašto siunta, kurios išsiuntimo data turi būti ne vėlesnė kaip Taisyklėse nustatyta paskutinė termino diena;

10.1.3. siųsdami faksimiliniu ryšiu (tik suderinus su Fondo valdybos Karinių ir joms prilygintų struktūrų skyriumi);

10.2. įforminę juos kaip elektroninius dokumentus (suderinus su Fondo valdybos Karinių ir joms prilygintų struktūrų skyriumi):

10.2.1. pateikdami elektroninę laikmeną;

10.2.2. siųsdami elektroniniu paštu.“;

1.5. papildau Taisykles 101 punktu:

„101. Fondo valdybos Karinių ir joms prilygintų struktūrų skyriaus aptarnaujami draudėjai, kurių apdraustiesiems socialinio draudimo pašalpos ir išmokos mokamos iš valstybinio socialinio draudimo fondo biudžeto lėšų, pareigūnų prašymus dėl pašalpų ir išmokų skyrimo, medicininę pažymą (forma 094/a) ir/ar darbingumo lygio dėl nelaimingo atsitikimo darbe ar profesinės ligos pažymą šiam skyriui teikia 10 punkte nustatyta tvarka ne vėliau kaip per 5 darbo dienas nuo prašymo ar pažymos gavimo dienos.“;

1.6. išdėstau Taisyklių 12 punktą taip:

„12. Kai šių Taisyklių nustatytais atvejais gali būti teikiami rašytiniai (popieriuje spausdinti ir pasirašyti) SD pranešimai turi būti pateikta viena tinkamai užpildyta Fondo valdybos interneto svetainėje (www.sodra.lt) skelbiama atitinkama SD pranešimo forma. SD pranešimas ir jo priedai spausdinami vienoje lapo pusėje. Jeigu pačiam draudėjui yra reikalingas pranešimo egzempliorius, tai gali būti pateikti du pranešimo egzemplioriai, vienas iš kurių su gavimo žyma grąžinamas draudėjui.“;

1.7. išdėstau Taisyklių 14.7 papunktį taip:

„14.7. laukelyje 8 nurodomas adresatas – Valstybinio socialinio draudimo fondo valdybos teritorinis skyrius, kuriam pateikiamas SD pranešimas (šis laukelis gali būti nepildomas);“

1.8. Taisyklių 16.1 papunkčio pirmąją pastraipą išdėstau taip:

„16.1. asmuo priimamas į darbą pagal darbo sutartį arba su juo sudaroma rašytinė slapto bendradarbiavimo sutartis, pagal kurią mokamas atlygis (priežasties kodas – 01). 1-SD pranešimas neteikiamas, jei asmuo priimamas į darbą pagal darbo sutartį, kurioje nurodyta, kad asmens darbo vieta yra ne Lietuvos Respublikoje, išskyrus atvejus, kai pagal Europos Sąjungos socialinės apsaugos sistemų koordinavimo reglamentus arba Lietuvos Respublikos dvišales sutartis šiam asmeniui yra taikomi Lietuvos Respublikos teisės aktai socialinio draudimo srityje.“

1.9. išdėstau Taisyklių 16.12 papunktį taip:

„16.12. religinių bendruomenių ir bendrijų dvasininkai ir vienuoliai privalomai draudžiami valstybiniu socialiniu pensijų draudimu pagrindinei pensijos daliai valstybės lėšomis (priežasties kodas – 12);

1.10. išdėstau Taisyklių 16.14 papunktį taip:

„16.14. apdraustasis asmuo perkeliamas į kitą to paties juridinio asmens struktūrinį padalinį (tik tais atvejais, kai keičiasi draudėjas) arba teisės aktų nustatyta tvarka apdraustasis asmuo perkeliamas pas kitą draudėją (priežasties kodas – 14)“;

1.11. pripažįstu netekusiu galios Taisyklių 22 punktą;

1.12. išdėstau Taisyklių 23 punktą taip:

„23. Reorganizuojant draudėją (draudėjas, kuris po reorganizavimo pasibaigia) sujungimo arba padalijimo būdu, naujas draudėjas (draudėjas, kuris perima reorganizuojamo draudėjo teises ir pareigas) Fondo valdybos teritoriniam skyriui, kuriame buvo vykdoma reorganizuojamo draudėjo apskaita, pateikia 6-SD pranešimą kartu su draudėjo reorganizavimo sąlygų dokumento patvirtinta kopija (dokumentai teikiami per Elektroninę draudėjų aptarnavimo sistemą) ir 2-SD pranešimu, nurodydamas apdraustuosius, kurių valstybinis socialinis draudimas nutraukiamas pas reorganizuojamą draudėją ir bus tęsiamas pas naują draudėją. Naujas draudėjas pateikia Fondo valdybos teritoriniam skyriui, kuriame pradedama vykdyti šio draudėjo apskaita, 1-SD pranešimą, nurodydamas apdraustuosius, kurių valstybinis socialinis draudimas tęsiamas.“;

1.13. išdėstau Taisyklių 27 punktą taip:

„27. Reorganizuojant draudėją prijungimo arba išdalijimo būdu, reorganizuojamas draudėjas Fondo valdybos teritoriniam skyriui, kuriame vykdoma reorganizuojamo draudėjo apskaita, pateikia 6-SD pranešimą kartu su draudėjo reorganizavimo sąlygų dokumento patvirtinta kopija (dokumentai teikiami per Elektroninę draudėjų aptarnavimo sistemą). Draudėjas 6-SD pranešimą privalo pateikti Fondo valdybos teritoriniam skyriui per 3 dienas nuo juridinio asmens teisinio statuso „reorganizuojamas“ įregistravimo Juridinių asmenų registre.“;

1.14. išdėstau Taisyklių 42 punktą taip:

„42. Pateikus 13-SD pranešimą, Fondo valdybos teritoriniame skyriuje apdraustajam, neturinčiam asmens socialinio draudimo numerio, suteikiamas asmens socialinio draudimo numeris.“;

1.15. papildau Taisykles nauju 48.2.4 papunkčiu:

„48.2.4. savivaldybių tarybų nariams, gaunantiems išmokas už dalyvavimą savivaldybių tarybų posėdžiuose (priežasties kodas – 04). SAM3SDP priedas pildomas tik už tuos savivaldybių tarybų narius, kurie savivaldybėje nedirba pagal darbo ar tarnybos sutartis.“

1.16. buvusį Taisyklių 48.2.4 papunktį laikau 48.2.5 papunkčiu;

1.17. papildau Taisyklių 51 punktą antrąja pastraipa:

„Apdraustajam teismo priteistas darbo užmokestis ir jam prilygintos kitos išmokos (įskaitant darbo užmokestį už priverstinę pravaikštą), nuo kurių Lietuvos Respublikos valstybinio socialinio draudimo įstatymo nustatyta tvarka turi būti skaičiuojamos ir mokamos įmokos, vadovaujantis atitinkamu teismo sprendimu nurodomos laikotarpyje už kurį jos buvo priskaičiuotos. Jeigu iš teismo sprendimo turinio neįmanoma nustatyti konkretaus laikotarpio (mėnesio) už kurį priteista tam tikra išmoka, suma nurodoma/išdėstoma mėnesiais proporcingai turimam laikotarpiui.“

1.18. išdėstau Taisyklių 56.1 papunktį taip:

„56.1. laukelyje A5 nurodomas duomenų pateikimo SAM3SDP priede priežasties kodas (Taisyklių 48.2.1–48.2.5 punktai);“

1.19. išdėstau Taisyklių 56.3 papunktį taip:

„56.3. laukelyje A21 nurodoma apdraustojo asmens valstybinio socialinio draudimo laikotarpio pradžia (kalendoriniame mėnesyje);

Pateikiant duomenis apie valstybės tarnautojų, gaunančių kompensacijas, valstybinio socialinio draudimo laikotarpio pradžią (kalendoriniame mėnesyje) nurodoma kita po atleidimo iš valstybės tarnybos diena.

Pateikiant duomenis apie karių savanorių draudimą, SAM pranešimo SAM3SDP priede nurodoma kalendorinio mėnesio, per kurį kariai savanoriai dalyvavo pratybose, mokymuose ar vykdė tarnybos užduotis, pradžia. Tuo atveju, kai kario savanorio pirmojo pašaukimo, sudarius kario savanorio tarnybos sutartį, pradžia nesutampa su mėnesio pradžia, įrašoma kario savanorio pirmojo pašaukimo pradžios data.“

1.20. išdėstau Taisyklių 79 punktą taip:

„79. Sprendimą dėl apdraustųjų duomenų tikslinimo už praėjusį ataskaitinį laikotarpį priima Fondo valdybos teritorinio skyriaus direktorius (jo pavaduotojas) arba direktoriaus įgaliotas jo vadovaujamos įstaigos valstybės tarnautojas ar darbuotojas (toliau – Fondo valdybos teritorinio skyriaus direktorius (jo pavaduotojas) ne vėliau kaip per 20 darbo dienų nuo draudėjo prašymo tikslinti duomenis gavimo Fondo valdybos teritoriniame skyriuje.“

1.21. pakeičiu Taisyklių XI skyriaus Penktojo skirsnio pavadinimą ir išdėstau jį taip:

„Apdraustojo asmens duomenų tikslinimas pagal patikrinimo rezultatus“;

1.22. išdėstau Taisyklių 93 punktą taip:

„93. Apdraustojo asmens duomenys apie Registro duomenų bazėje kaupiamus draudimo laikotarpius, draudžiamąsias pajamas ir įmokas gali būti tikslinami pagal patikrinimo rezultatus (prokuroro, ikiteisminio tyrimo institucijos ar pareigūno, ar kitos kompetentingos valstybės institucijos išvados, pažymos, patikrinimo rezultatai), kurie įrodo, kad į Registro duomenų bazę buvo įrašyti neteisingi, netikslūs, neišsamūs duomenys arba duomenys į Registro duomenų bazę buvo įrašyti pagal Registro duomenų teikėjo pateiktus dokumentus, neatitinkančius teisės aktų nustatytų reikalavimų.“

1.23. išdėstau Taisyklių 94 punktą taip:

„94. Draudėjui pagal patikrinimo rezultatus pateikus Fondo valdybos teritoriniam skyriui patikslintus SD pranešimus, duomenys Registro duomenų bazėje tikslinami, atsižvelgiant į priskaičiuotas draudžiamąsias pajamas ir įmokas.“

1.24. išdėstau Taisyklių 95 punktą taip:

„95. Draudėjui pagal patikrinimo rezultatus nepateikus Fondo valdybos teritoriniam skyriui patikslintų SD pranešimų, duomenys Registro duomenų bazėje tikslinami pagal patikrinimo rezultatus. Duomenys pagal mokesčių administratoriaus patikrinimo aktus tikslinami pasibaigus sprendimo dėl patikrinimo akto tvirtinimo apskundimo laikui, o tokį sprendimą apskundus (kilus mokestiniam ginčui) – įsiteisėjus mokestinius ginčus nagrinėjančios institucijos sprendimui/nutarčiai (vadovaujantis Taisyklių XI skyriaus VI skirsnio nuostatomis).“;

1.25. papildau Taisykles 107.4 papunkčiu ir jį išdėstau taip:

„107.4. laukelyje 17.1 nurodomas duomenų tikslinimo priežasties kodas;“

1.26. papildau Taisykles 107.5 papunkčiu ir jį išdėstau taip:

„107.5. laukelyje 17.2 nurodoma PT elektroninio prašymo pateikimo priežastis.“;

1.27. buvusius Taisyklių 107.4.4 ir 107.4.5 papunkčius laikau 107.4.6 ir 107.4.7 papunkčiais;

1.28. išdėstau Taisyklių 110 punktą taip:

„110. Jeigu asmeniui Lietuvos Respublikos įstatymų nustatyta tvarka nebuvo išduotas Lietuvos Respublikos pasas ar asmens tapatybės kortelė ir šis asmuo neturi asmens socialinio draudimo numerio, draudėjas, norėdamas apie tokį asmenį pateikti 1-SD pranešimą, 13-SD pranešimą ar SAM pranešimo SAM3SDP priedą naudojant Elektroninę draudėjų aptarnavimo sistemą, kartu su minėtais pranešimais privalo pateikti asmens tapatybę patvirtinančio dokumento skaitmeninę kopiją, pasirašytą (patvirtintą) kvalifikuotu elektroniniu parašu.“

2. Į p a r e i g o j u:

2.1. Fondo valdybos Teisės skyrių pateikti šį įsakymą Teisės aktų registrui;

2.2. Fondo valdybos Registrų tvarkymo skyrių per dvi darbo dienas po šio įsakymo paskelbimo Teisės aktų registre parengti ir pateikti suvestinę Įsakymo redakciją Teisės aktų registro tvarkytojui;

2.3. Fondo valdybos Klientų aptarnavimo metodikos ir informavimo skyrių šį įsakymą paskelbti Fondo valdybos interneto svetainėje ir Valstybinio socialinio draudimo fondo administravimo įstaigų intraneto svetainėje;

2.4. Fondo valdybos Informacinės sistemos eksploatavimo ir informacijos valdymo skyrių šį įsakymą išsiųsti Fondo valdybos direktoriaus pavaduotojams, Fondo valdybos skyriams, Valstybinio socialinio draudimo fondo valdybos teritoriniams skyriams ir kitoms Valstybinio socialinio draudimo fondo administravimo įstaigoms bei Lietuvos Respublikos socialinės apsaugos ir darbo ministerijai.

3. N u s t a t a u, kad šio įsakymo 1.1.1, 1.1.4, 1.3, 1.11 papunkčiai įsigalioja 2015 m. gruodžio 1 d.

Direktorius